Когато плащате в бензиностанция, някои издатели на карти прилагат мярка за „задържане на сума“ от средствата на картодържателя преди да стане ясна окончателната сума по трансакцията, за да се уверят, че сметката на картодържателя не е превишена. Самите бензиностанции не задържат суми по сметката. Ако имате въпроси относно задържане на сума по Вашата сметка във връзка с трансакция за закупуване на гориво, моля, свържете се с издателя на Вашата карта.
Задържания на сметки на бензиностанции и предупреждения за известия за сметката: Удържаното по сметката може да не бъде приложено незабавно, ако не е известна окончателната сума. Този тип процес на разплащане е въведен от Visa в защита на издателите на дебитна карта Visa, търговците и картодържателите. Това най-често е за да се задоволят исканията на потребителите за удобство при плащанията, например в бензиностанции, на които се заплаща преди зареждане на гориво.
Например, ако използвате Вашата дебитна карта Visa в ресторант, тя може да бъде оторизирана преди прилагане на бакшиша. За този вид покупки, издателите на дебитна карта Visa могат да отделят средства на картодържателя за покриване на очакваната стойност на трансакцията. Този процес, известен като „задържане на сума“, гарантира сигурност на плащането както за картодържателите, така и за търговците. По този начин картодържателите не изразходват повече средства, отколкото имат, а на търговците се заплаща за трансакцията. Въпреки че задържането на суми за повечето трансакции трае не повече от 24 часа, Visa предпазва картодържателите от злоупотреба, като изисква от издателите или финансовите институции да прекратят всички задържания в рамките на 72 часа.